CELEX: 
Language: el
Date: 2019-12-17 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ για την τροποποίηση, με σκοπό την προσαρμογή στην επιστημονική και τεχνική πρόοδο, του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του Συμβουλίου όσον αφορά εξαίρεση για τη χρήση μολύβδου σε συγκολλητικά κράματα και φινιρίσματα επιφανείας για χρήση σε ορισμένους φορητούς κινητήρες εσωτερικής καύσης

ΕΥΡΩΠΑΪΚΗ
                            ΕΠΙΤΡΟΠΗ
                                                   Βρυξέλλες, 17.12.2019
                                                   C(2019) 9066 final
             ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ
                                      της 17.12.2019
   για την τροποποίηση, με σκοπό την προσαρμογή στην επιστημονική και τεχνική πρόοδο,
    του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του
     Συμβουλίου όσον αφορά εξαίρεση για τη χρήση μολύβδου σε συγκολλητικά κράματα
    και φινιρίσματα επιφανείας για χρήση σε ορισμένους φορητούς κινητήρες εσωτερικής
                                         καύσης
                     (Κείμενο που παρουσιάζει ενδιαφέρον για τον ΕΟΧ)
EL                                                                                    EL
 ---pagebreak---                                          ΑΙΤΙΟΛΟΓΙΚΗ ΕΚΘΕΣΗ
   1.        ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η παρούσα κατ’ εξουσιοδότηση οδηγία της Επιτροπής τροποποιεί, για τους σκοπούς της
   προσαρμογής στην τεχνική πρόοδο, το παράρτημα ΙΙΙ της οδηγίας 2011/65/ΕΕ του
   Ευρωπαϊκού Κοινοβουλίου και του Συμβουλίου για τον περιορισμό της χρήσης ορισμένων
   επικίνδυνων ουσιών σε ηλεκτρικό και ηλεκτρονικό εξοπλισμό (αναδιατύπωση)1 (RoHS 2)
   όσον αφορά εξαίρεση για ειδικές εφαρμογές που περιέχουν μόλυβδο.
   Η οδηγία RoHS 2 περιορίζει τη χρήση ορισμένων επικίνδυνων ουσιών σε ηλεκτρικό και
   ηλεκτρονικό εξοπλισμό, όπως προβλέπεται στο άρθρο 4. Η εν λόγω πράξη άρχισε να ισχύει
   στις 21 Ιουλίου 2011.
   Οι ουσίες που υπόκεινται σε περιορισμό απαριθμούνται στο παράρτημα II της οδηγίας
   RoHS 2. Ενώ ο περιορισμός του μολύβδου, του υδραργύρου, του καδμίου, του εξασθενούς
   χρωμίου, των πολυβρωμοδιφαινυλίων και των πολυβρωμοδιφαινυλαιθέρων τελεί ήδη σε
   ισχύ, ο περιορισμός του φθαλικού δις-(2-αιθυλεξυλίου) (DEHP), του φθαλικού βενζυλίου
   βουτυλίου (BBP), του φθαλικού διβουτυλίου (DBP) και του φθαλικού διισοβουτυλίου
   (DIBP) τίθεται σε ισχύ από τις 22 Ιουλίου 2019 ή μεταγενέστερα. Τα παραρτήματα III και IV
   της οδηγίας RoHS 2 παραθέτουν τα υλικά και τα κατασκευαστικά στοιχεία ηλεκτρικού και
   ηλεκτρονικού εξοπλισμού («ΗΗΕ») για ειδικές εφαρμογές οι οποίες εξαιρούνται από τον
   περιορισμό χρήσης ουσιών του άρθρου 4 παράγραφος 1 της οδηγίας RoHS 2.
   Το άρθρο 5 περιέχει διατάξεις για την προσαρμογή των παραρτημάτων III και IV στην
   επιστημονική και τεχνική πρόοδο (προσθήκη, ανανέωση, τροποποιήσεις και ανάκληση
   εξαιρέσεων). Σύμφωνα με το άρθρο 5 παράγραφος 1 στοιχείο α), στα παραρτήματα III και IV
   προστίθενται εξαιρέσεις μόνον αν η προσθήκη δεν αποδυναμώνει την προστασία του
   περιβάλλοντος και της υγείας που παρέχεται από τον κανονισμό (ΕΚ) αριθ. 1907/2006 2 και
   όταν συντρέχει μια από τις ακόλουθες προϋποθέσεις: είναι επιστημονικώς ή τεχνικώς
   ανέφικτη η εξάλειψη ή υποκατάστασή τους μέσω αλλαγών στον σχεδιασμό ή με υλικά και
   κατασκευαστικά στοιχεία που δεν απαιτούν τη χρησιμοποίηση υλικών ή ουσιών που
   αναφέρονται στο παράρτημα II· δεν διασφαλίζεται η αξιοπιστία των υποκατάστατων· ή οι
   συνολικές αρνητικές επιπτώσεις της υποκατάστασης για το περιβάλλον, την υγεία και την
   ασφάλεια των καταναλωτών ενδέχεται να είναι σημαντικότερες από τα συνολικά οφέλη της
   για το περιβάλλον, την υγεία και την ασφάλεια των καταναλωτών.
   Επιπροσθέτως, το άρθρο 5 παράγραφος 1 προβλέπει ότι η Ευρωπαϊκή Επιτροπή (η
   «Επιτροπή») περιλαμβάνει στους καταλόγους των παραρτημάτων III και ΙV υλικά και
   κατασκευαστικά στοιχεία ΗΗΕ για ειδικές εφαρμογές μέσω επιμέρους κατ’ εξουσιοδότηση
   πράξεων σύμφωνα με το άρθρο 20. Το άρθρο 5 παράγραφος 3 και το παράρτημα V
   καθορίζουν τη διαδικασία υποβολής αίτησης για τη χορήγηση, την ανανέωση ή την
   ανάκληση εξαίρεσης.
   2.        ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Μετά τη δημοσίευση της οδηγίας RoHS 2, η Επιτροπή έχει λάβει πολλά 3 αιτήματα από
   οικονομικούς φορείς, σύμφωνα με τις διατάξεις του άρθρου 5 παράγραφος 3 και του
   1
           ΕΕ L 174 της 1.7.2011, σ. 88.
   2
           ΕΕ L 396 της 30.12.2006, σ. 1.
   3
           Ο              κατάλογος            είναι           διαθέσιμος   στη    διεύθυνση:
           http://ec.europa.eu/environment/waste/rohs_eee/adaptation_en.htm
EL                                                      1                                     EL
 ---pagebreak---    παραρτήματος V, τόσο για τη χορήγηση νέων εξαιρέσεων όσο και για την ανανέωση
   υφιστάμενων εξαιρέσεων.
   Η υφιστάμενη εξαίρεση 41 στο παράρτημα III επιτρέπει τη χρήση του μολύβδου στα
   συγκολλητικά κράματα, στα φινιρίσματα επιφάνειας των ηλεκτρικών και ηλεκτρονικών
   κατασκευαστικών στοιχείων και στα φινιρίσματα των πλακετών τυπωμένων κυκλωμάτων
   που χρησιμοποιούνται στα δομοστοιχεία ανάφλεξης και σε άλλα ηλεκτρικά και ηλεκτρονικά
   συστήματα ελέγχου του κινητήρα, τα οποία για τεχνικούς λόγους πρέπει να τοποθετούνται
   απευθείας επάνω ή μέσα στον στροφαλοθάλαμο ή τον κύλινδρο των φορητών κινητήρων
   εσωτερικής καύσης (κατηγορίες SH:1, SH:2, SH:3 της οδηγίας 97/68/ΕΚ του Ευρωπαϊκού
   Κοινοβουλίου και του Συμβουλίου). Η Επιτροπή έλαβε μία αίτηση για την ανανέωση της εν
   λόγω εξαίρεσης τον Ιούνιο του 2017 για τις κατηγορίες 6 και 11. Μολονότι η προβλεπόμενη
   ημερομηνία λήξης της ισχύος της εξαίρεσης 41 ήταν η 31η Δεκεμβρίου 2018 για τις
   κατηγορίες 1 έως 7 και 10, σύμφωνα με τις απαιτήσεις της οδηγίας RoHS (άρθρο 5
   παράγραφος 5 δεύτερο εδάφιο), η εξαίρεση εξακολουθεί να ισχύει έως ότου η Επιτροπή
   αποφασίσει επί της αίτησης ανανέωσης4.
   Η Επιτροπή, προκειμένου να αξιολογήσει την αίτηση εξαίρεσης, διεξήγαγε μελέτη για να
   διενεργηθεί η απαιτούμενη τεχνική και επιστημονική αξιολόγηση, καθώς και διαδικτυακή,
   ανοιχτή διαβούλευση5 διάρκειας έξι εβδομάδων με τα ενδιαφερόμενα μέρη σχετικά με την
   αίτηση. Δεν ελήφθη καμία συνεισφορά κατά τη διάρκεια της διαβούλευσης με τους
   ενδιαφερομένους.
   Η τελική έκθεση που περιέχει την αξιολόγηση της αίτησης έχει δημοσιευτεί6· τα
   ενδιαφερόμενα μέρη ενημερώθηκαν σχετικά.
   Στη συνέχεια, η Επιτροπή ζήτησε τη γνώμη της ομάδας εμπειρογνωμόνων των κρατών μελών
   για τις κατ’ εξουσιοδότηση πράξεις βάσει της οδηγίας RoHS 2 κατά τη διάρκεια συνάντησης
   εμπειρογνωμόνων στις 29 Οκτωβρίου 2018. Οι εμπειρογνώμονες συμφώνησαν με την
   υποβληθείσα πρόταση, με τη πλειοψηφία να απέχει από την ψηφοφορία. Σύμφωνα με τις
   κατευθυντήριες γραμμές για τη βελτίωση της νομοθεσίας, το σχέδιο κατ’ εξουσιοδότηση
   οδηγίας δημοσιεύτηκε στη διαδικτυακή πύλη για τη βελτίωση της νομοθεσίας επί τέσσερις
   εβδομάδες, προς σχολιασμό από το κοινό. Παραλήφθηκε ένα σχόλιο που υποστηρίζει το
   σχέδιο πρότασης. Όλες οι ενέργειες που απαιτούνται για εξαιρέσεις από τον περιορισμό
   χρήσης ουσιών σύμφωνα με το άρθρο 5 παράγραφοι 3 έως 7 έχουν πραγματοποιηθεί 7. Το
   Συμβούλιο και το Ευρωπαϊκό Κοινοβούλιο ενημερώθηκαν σχετικά με όλες τις
   δραστηριότητες.
   Η τελική έκθεση επισήμανε ιδίως τις ακόλουθες τεχνικές πληροφορίες και την ακόλουθη
   αξιολόγηση:
   4
           Οι κατηγορίες που απαριθμούνται στο παράρτημα I της οδηγίας 2011/65/ΕΕ είναι οι εξής: 1. Μεγάλες
           οικιακές συσκευές· 2. Μικρές οικιακές συσκευές· 3. Εξοπλισμός τεχνολογίας πληροφοριών και
           τηλεπικοινωνιών· 4. Καταναλωτικά είδη· 5. Είδη φωτισμού· 6. Ηλεκτρικά και ηλεκτρονικά εργαλεία·
           7. Παιχνίδια και εξοπλισμός αναψυχής και αθλητισμού· 8. Ιατροτεχνολογικά προϊόντα· 9. Όργανα
           παρακολούθησης και ελέγχου, συμπεριλαμβανομένων των βιομηχανικών· 10. Αυτόματοι διανομείς·
           11. Άλλα είδη ΗΗΕ που δεν καλύπτονται από καμία από τις ανωτέρω κατηγορίες.
   5
           Περίοδος διαβούλευσης: από 20.10.2017 έως 01.12.2017.
   6
           https://publications.europa.eu/en/publication-detail/-/publication/33a336f0-e0ef-11e8-b690-
           01aa75ed71a1/language-en/format-PDF/source-85019010 .
   7
           Στον ιστότοπο της Επιτροπής παρατίθεται ο κατάλογος των απαιτούμενων διοικητικών ενεργειών.
           Ενημέρωση για το στάδιο στο οποίο βρίσκεται η διαδικασία για κάθε σχέδιο κατ’ εξουσιοδότηση
           πράξης είναι διαθέσιμη στο διοργανικό μητρώο των κατ' εξουσιοδότηση πράξεων, στη διεύθυνση
           https://webgate.ec.europa.eu/regdel/#/home
EL                                                        2                                                 EL
 ---pagebreak---            O μόλυβδος είναι ένα κοινό στοιχείο κράματος σε υλικό συγκόλλησης για τον
            έλεγχο του σημείου τήξης. Ο αιτών έχει δοκιμάσει επιτυχώς εναλλακτικά υλικά για
            να αντικαταστήσει την ουσία που υπόκειται σε περιορισμό. Ωστόσο, απαιτείται
            επιπλέον χρόνος για την επιβεβαίωση της αξιοπιστίας των προϊόντων χωρίς
            μόλυβδο.
           Επί του παρόντος, η αξιοπιστία των εναλλακτικών λύσεων χωρίς μόλυβδο που
            διατίθενται στην αγορά δεν έχει επιβεβαιωθεί ακόμη σε περαιτέρω δοκιμές.
   Από τα αποτελέσματα της αξιολόγησης για τις κατηγορίες 1 έως 7, 10 και 11 προκύπτει ότι η
   εν λόγω εξαίρεση δεν θα αποδυναμώσει την προστασία του περιβάλλοντος και της υγείας που
   παρέχεται από τον κανονισμό (ΕΚ) αριθ. 1907/2006 (REACH) σύμφωνα με το άρθρο 5 της
   οδηγίας 2011/65/ΕΕ. Επιπλέον, τουλάχιστον ένα από τα σχετικά κριτήρια που
   προσδιορίζονται στο άρθρο 5 παράγραφος 1 στοιχείο α) ικανοποιείται από την αίτηση
   εξαίρεσης: Δεδομένου ότι, για τις οικείες εφαρμογές, δεν υπάρχουν διαθέσιμες αξιόπιστες
   εναλλακτικές λύσεις σήμερα, είναι δικαιολογημένη η χορήγηση της εξαίρεσης με τη μέγιστη
   περίοδο ισχύος 24 μηνών από τη δημοσίευση της κατ’ εξουσιοδότηση οδηγίας στην Επίσημη
   Εφημερίδα. δεδομένου ότι δεν υπάρχουν ακόμη διαθέσιμα αξιόπιστα υποκατάστατα, δεν
   πρέπει να αναμένονται αρνητικές κοινωνικοοικονομικές επιπτώσεις από την υποκατάσταση
   για την εν λόγω περίοδο. Η χορηγούμενη περίοδος ισχύος δεν αναμένεται να έχει αρνητικές
   επιπτώσεις στην καινοτομία.
   Για τις κατηγορίες 8 και 9, η υφιστάμενη εξαίρεση παραμένει ως έχει σύμφωνα με τις
   περιόδους ισχύος που ορίζονται στο άρθρο 5 παράγραφος 2.
   3.       ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η κατ’ εξουσιοδότηση οδηγία προβλέπει εξαίρεση από τους περιορισμούς του άρθρου 4
   παράγραφος 1 για τη χρήση μολύβδου σε ειδικές εφαρμογές, η οποία θα καταχωριστεί στο
   παράρτημα III της οδηγίας 2011/65/EΕ.
   Η πράξη είναι κατ’ εξουσιοδότηση οδηγία, όπως ορίζει η οδηγία 2011/65/ΕΕ, και,
   ειδικότερα, πληροί τις σχετικές απαιτήσεις του άρθρου 5 παράγραφος 1 στοιχείο α) της εν
   λόγω οδηγίας.
   Σκοπός της κατ’ εξουσιοδότηση οδηγίας είναι, αφενός, η συμβολή στην προστασία της
   ανθρώπινης υγείας και του περιβάλλοντος, και, αφετέρου, η προσέγγιση των διατάξεων για
   τη λειτουργία της εσωτερικής αγοράς στον τομέα του ηλεκτρικού και ηλεκτρονικού
   εξοπλισμού· προς τούτο επιτρέπει τη χρήση κατά τα άλλα απαγορευμένων ουσιών για ειδικές
   εφαρμογές, σύμφωνα με τις διατάξεις και υπό τους όρους της οδηγίας RoHS 2 και με τη
   διαδικασία που αυτή προβλέπει για την προσαρμογή των παραρτημάτων III και IV στην
   επιστημονική και τεχνική πρόοδο.
   Σύμφωνα με την αρχή της αναλογικότητας, το μέτρο δεν υπερβαίνει τα αναγκαία για την
   επίτευξη του στόχου του.
   Η πρόταση δεν έχει επιπτώσεις στον προϋπολογισμό της ΕΕ.
EL                                               3                                           EL
 ---pagebreak---               ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ
                                            της 17.12.2019
   για την τροποποίηση, με σκοπό την προσαρμογή στην επιστημονική και τεχνική πρόοδο,
     του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του
     Συμβουλίου όσον αφορά εξαίρεση για τη χρήση μολύβδου σε συγκολλητικά κράματα
     και φινιρίσματα επιφανείας για χρήση σε ορισμένους φορητούς κινητήρες εσωτερικής
                                                καύσης
                         (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2011/65/ΕΕ του Ευρωπαϊκού Κοινοβουλίου και του Συμβουλίου,
   της 8ης Ιουνίου 2011, για τον περιορισμό της χρήσης ορισμένων επικίνδυνων ουσιών σε
   ηλεκτρικό και ηλεκτρονικό εξοπλισμό1, και ιδίως το άρθρο 5 παράγραφος 1 στοιχείο α),
   Εκτιμώντας τα ακόλουθα:
   (1)    Η οδηγία 2011/65/ΕΕ επιβάλλει στα κράτη μέλη να διασφαλίζουν ότι ο ηλεκτρικός
          και ηλεκτρονικός εξοπλισμός που διατίθεται στην αγορά δεν περιέχει τις επικίνδυνες
          ουσίες που παρατίθενται στο παράρτημα II της εν λόγω οδηγίας. Ο εν λόγω
          περιορισμός δεν ισχύει για τις εφαρμογές που παρατίθενται στο παράρτημα III της
          οδηγίας 2011/65/ΕΕ.
   (2)    Οι κατηγορίες του ηλεκτρικού και ηλεκτρονικού εξοπλισμού στις οποίες εφαρμόζεται
          η οδηγία 2011/65/ΕΕ παρατίθενται στο παράρτημα I της εν λόγω οδηγίας.
   (3)    Ο μόλυβδος είναι ουσία υποκείμενη σε περιορισμό και περιλαμβάνεται στο
          παράρτημα II της οδηγίας 2011/65/ΕΕ.
   (4)    Με την κατ’ εξουσιοδότηση οδηγία (ΕΕ) 2014/72/ΕΕ2, η Επιτροπή χορήγησε
          εξαίρεση για τη χρήση μολύβδου στα συγκολλητικά κράματα και στα φινιρίσματα
          επιφάνειας των ηλεκτρικών και ηλεκτρονικών κατασκευαστικών στοιχείων και στα
          φινιρίσματα των πλακετών τυπωμένων κυκλωμάτων που χρησιμοποιούνται στα
          δομοστοιχεία ανάφλεξης και σε άλλα ηλεκτρικά και ηλεκτρονικά συστήματα ελέγχου
          του κινητήρα, τα οποία για τεχνικούς λόγους πρέπει να τοποθετούνται απευθείας
          επάνω ή μέσα στον στροφαλοθάλαμο ή τον κύλινδρο των φορητών κινητήρων
          εσωτερικής καύσης (κατηγορίες SH:1, SH:2, SH:3 της οδηγίας 97/68/EΚ του
   1
          ΕΕ L 174 της 1.7.2011, σ. 88.
   2
          Η κατ’ εξουσιοδότηση οδηγία 2014/72/ΕΕ της Επιτροπής, της 13ης Μαρτίου 2014, για την
          τροποποίηση, με σκοπό την προσαρμογή στην τεχνική πρόοδο, του παραρτήματος III της οδηγίας
          2011/65/ΕΕ του Ευρωπαϊκού Κοινοβουλίου και του Συμβουλίου όσον αφορά μία εξαίρεση για τον
          μόλυβδο στα συγκολλητικά κράματα, στα φινιρίσματα επιφάνειας των ηλεκτρικών και των
          ηλεκτρονικών κατασκευαστικών στοιχείων και τα φινιρίσματα των πλακετών τυπωμένων κυκλωμάτων
          που χρησιμοποιούνται στα δομοστοιχεία ανάφλεξης και σε άλλα ηλεκτρικά και ηλεκτρονικά
          συστήματα ελέγχου του κινητήρα (ΕΕ L 148 της 20.5.2014, σ. 78).
EL                                                  4                                                 EL
 ---pagebreak---         Ευρωπαϊκού         Κοινοβουλίου        και     του     Συμβουλίου3)         («η      εξαίρεση»)
        συμπεριλαμβανομένων των εφαρμογών στο Παράρτημα ΙΙΙ της οδηγίας 2011/65/EΕ.
        Η εξαίρεση έληγε στις 31 Δεκεμβρίου 2018 για τις κατηγορίες 1 έως 7 και 10,
        σύμφωνα με το άρθρο 5 παράγραφος 2 δεύτερο εδάφιο της εν λόγω οδηγίας.
   (5)  Στις 30 Ιουνίου 2017 η Επιτροπή έλαβε αίτηση για την ανανέωση της εξαίρεσης για
        τις κατηγορίες 6 και 11 («αίτηση ανανέωσης») εντός της προθεσμίας που ορίζεται στο
        άρθρο 5 παράγραφος 5 της οδηγίας 2011/65/ΕΕ. Σύμφωνα με τη διάταξη αυτή, η
        εξαίρεση εξακολουθεί να ισχύει έως ότου ληφθεί απόφαση σχετικά με την αίτηση
        ανανέωσης.
   (6)  Η αξιολόγηση της αιτηθείσας εξαίρεσης περιλάμβανε διαβουλεύσεις με τα
        ενδιαφερόμενα μέρη σύμφωνα με το άρθρο 5 παράγραφος 7 της οδηγίας 2011/65/ΕΕ.
   (7)  O μόλυβδος είναι ένα κοινό στοιχείο κράματος σε υλικό συγκόλλησης για τον έλεγχο
        του σημείου τήξης. Τα εναλλακτικά υλικά προς αντικατάσταση της ουσίας που τελεί
        υπό περιορισμό έχουν δοκιμαστεί με επιτυχία. Ωστόσο, απαιτείται επιπλέον χρόνος
        για την επιβεβαίωση της αξιοπιστίας των προϊόντων χωρίς μόλυβδο.
   (8)  Προς το παρόν, δεν υπάρχουν διαθέσιμες στην αγορά εναλλακτικές λύσεις χωρίς
        μόλυβδο οι οποίες θα παρείχαν επαρκές επίπεδο αξιοπιστίας για τις εφαρμογές που
        καλύπτονται από την εξαίρεση.
   (9)  Λόγω της έλλειψης αξιόπιστων εναλλακτικών λύσεων, η υποκατάσταση ή η εξάλειψη
        του μολύβδου είναι σήμερα ανέφικτη από επιστημονική και τεχνική πλευρά για
        ορισμένους φορητούς κινητήρες εσωτερικής καύσης. Ως εκ τούτου, είναι σκόπιμο να
        ανανεωθεί η εξαίρεση. Η ανανέωση της εξαίρεσης συνάδει με τον κανονισμό (ΕΚ)
        αριθ. 1907/2006 του Ευρωπαϊκού Κοινοβουλίου και του Συμβουλίου4 και, συνεπώς,
        δεν αποδυναμώνει την προστασία του περιβάλλοντος και της υγείας που παρέχεται
        απ’ αυτόν.
   (10) Η εξαίρεση για τις κατηγορίες 1 έως 7, 10 και 11 θα πρέπει να ανανεωθεί έως την
        [τελευταία ημέρα του 24ου μήνα από τη δημοσίευση της παρούσας οδηγίας στην
        Επίσημη Εφημερίδα], σύμφωνα με το άρθρο 4 παράγραφος 3 και το άρθρο 5
        παράγραφος 2 πρώτο εδάφιο της οδηγίας 2011/65/ΕΕ. Εάν ληφθούν υπόψη τα
        αποτελέσματα των συνεχιζόμενων προσπαθειών για την εξεύρεση αξιόπιστου
        υποκατάστατου, δεν είναι πιθανό η διάρκεια ισχύος της εξαίρεσης να έχει δυσμενείς
        επιπτώσεις στην καινοτομία.
   (11) Για τις κατηγορίες 8 και 9, η υφιστάμενη εξαίρεση παραμένει σε ισχύ σύμφωνα με τις
        περιόδους ισχύος που ορίζονται στο άρθρο 5 παράγραφος 2 δεύτερο εδάφιο της
        οδηγίας 2011/65/ΕΕ. Για λόγους νομικής σαφήνειας, οι ημερομηνίες λήξης θα πρέπει
        να οριστούν στο παράρτημα III της εν λόγω οδηγίας.
   3
        Οδηγία 97/68/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1997, για
        την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής
        αερίων και σωματιδιακών ρύπων προερχόμενων από κινητήρες εσωτερικής καύσης που τοποθετούνται
        σε μη οδικά κινητά μηχανήματα (ΕΕ L 59 της 27.2.1998, σ. 1). Η οδηγία 97/68/EΚ καταργήθηκε με
        τον κανονισμό (ΕΕ) 2016/1628 του Ευρωπαϊκού Κοινοβουλίου και του Συμβουλίου, της 14ης
        Σεπτεμβρίου 2016, σχετικά με τις απαιτήσεις που αφορούν τα όρια εκπομπών για τους αέριους και
        σωματιδιακούς ρύπους και την έγκριση τύπου για κινητήρες εσωτερικής καύσης για μη οδικά κινητά
        μηχανήματα, για την τροποποίηση των κανονισμών (ΕΕ) αριθ. 1024/2012 και (ΕΕ) αριθ. 167/2013 και
        για την τροποποίηση και κατάργηση της οδηγίας 97/68/ΕΚ (ΕΕ L 252 της 16.9.2016, σ. 53).
   4
        Κανονισμός (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης
        Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των
        χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων
        (ΕΕ L 396 της 30.12.2006, σ. 1).
EL                                                 5                                                    EL
 ---pagebreak---    (12)  Συνεπώς, η οδηγία 2011/65/ΕΕ θα πρέπει να τροποποιηθεί αναλόγως,
   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
                                            Άρθρο 1
   Το παράρτημα III της οδηγίας 2011/65/ΕΕ τροποποιείται σύμφωνα με το παράρτημα της
   παρούσας οδηγίας.
                                            Άρθρο 2
   1.      Τα κράτη μέλη θεσπίζουν και δημοσιεύουν, το αργότερο την [τελευταία ημέρα του
           12ου μήνα από την ημερομηνία έναρξης ισχύος της παρούσας οδηγίας], τις
           αναγκαίες νομοθετικές, κανονιστικές και διοικητικές διατάξεις για να
           συμμορφωθούνπρος την παρούσα οδηγία. Ανακοινώνουν αμέσως στην Επιτροπή το
           κείμενο των εν λόγω διατάξεων.
           Εφαρμόζουν τις διατάξεις αυτές από την [τελευταία ημέρα του 12ου μήνα από την
           ημερομηνία έναρξης ισχύος της παρούσας οδηγίας + 1 ημέρα].
           Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά
           στην παρούσα οδηγία ή συνοδεύονται από την αναφορά αυτή κατά την επίσημη
           δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.      Τα κράτη μέλη ανακοινώνουν στην Επιτροπή το κείμενο των ουσιωδών διατάξεων
           εσωτερικού δικαίου τις οποίες θεσπίζουν στον τομέα που διέπεται από την παρούσα
           οδηγία.
                                            Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη
   Εφημερίδα της Ευρωπαϊκής Ένωσης.
                                            Άρθρο 4
   Η παρούσα οδηγία απευθύνεται στα κράτη μέλη.
   Βρυξέλλες, 17.12.2019
                                             Για την Επιτροπή
                                             H Πρόεδρος
                                             Ursula von der Leyen
EL                                             6                                           EL
 ---documentbreak---                             ΕΥΡΩΠΑΪΚΗ
                            ΕΠΙΤΡΟΠΗ
                                                  Βρυξέλλες, 17.12.2019
                                                  C(2019) 9066 final
                                                  ANNEX
                                      ΠΑΡΑΡΤΗΜΑ
                                           της
                        κατ’ εξουσιοδότηση οδηγίας της Επιτροπής
   για την τροποποίηση, με σκοπό την προσαρμογή στην επιστημονική και τεχνική πρόοδο,
    του παραρτήματος III της οδηγίας 2011/65/ΕΕ του Ευρωπαϊκού Κοινοβουλίου και του
     Συμβουλίου όσον αφορά εξαίρεση για τη χρήση μολύβδου σε συγκολλητικά κράματα
    και φινιρίσματα επιφανείας για χρήση σε ορισμένους φορητούς κινητήρες εσωτερικής
                                         καύσης
EL                                                                                    EL
 ---pagebreak---                                         ΠΑΡΑΡΤΗΜΑ
   Στο παράρτημα III της οδηγίας 2011/65/EΕ, η καταχώριση 41 αντικαθίσταται από το
   ακόλουθο κείμενο:
   «41         Ο μόλυβδος στα συγκολλητικά       ισχύει για όλες τις κατηγορίες και λήγει
               κράματα, στα φινιρίσματα          στις:
               επιφάνειας των ηλεκτρικών και
                                                      [την τελευταία ημέρα του 24ου μήνα
               ηλεκτρονικών κατασκευαστικών
                                                        από τη δημοσίευση της παρούσας
               στοιχειών και τα φινιρίσματα των
                                                        κατ’ εξουσιοδότηση οδηγίας στην
               πλακετών τυπωμένων
                                                        Επίσημη Εφημερίδα] για τις
               κυκλωμάτων που
                                                        κατηγορίες 1 έως 7, 10 και 11·
               χρησιμοποιούνται στα
               δομοστοιχεία ανάφλεξης και σε          21 Ιουλίου 2021 για τις κατηγορίες 8
               άλλα ηλεκτρικά και ηλεκτρονικά           και 9 εκτός από τα ιατροτεχνολογικά
               συστήματα ελέγχου του κινητήρα,          προϊόντα για διάγνωση in vitro και
               τα οποία για τεχνικούς λόγους            τα βιομηχανικά όργανα
               πρέπει να τοποθετούνται                  παρακολούθησης και ελέγχου·
               απευθείας επάνω ή μέσα στον
                                                      21 Ιουλίου 2023 για τα
               στροφαλοθάλαμο ή τον κύλινδρο
                                                        ιατροτεχνολογικά προϊόντα για
               των φορητών κινητήρων
                                                        διάγνωση in vitro της κατηγορίας 8·
               εσωτερικής καύσης (κατηγορίες
               SH:1, SH:2, SH:3 της οδηγίας           21 Ιουλίου 2024 για τα βιομηχανικά
               97/68/EC του Ευρωπαϊκού                  όργανα παρακολούθησης και
               Κοινοβουλίου και του                     ελέγχου της κατηγορίας 9.»
               Συμβουλίου *)
   * Οδηγία 97/68/ΕΚ του Ευρωπαϊκού Κοινοβουλίου και του Συμβουλίου, της
   16ης Δεκεμβρίου 1997, για την προσέγγιση των νομοθεσιών των κρατών μελών σχετικά με
   τα ληπτέα μέτρα κατά της εκπομπής αερίων και σωματιδιακών ρύπων προερχόμενων από
   κινητήρες εσωτερικής καύσης που τοποθετούνται σε μη οδικά κινητά μηχανήματα (ΕΕ L 59
   της 27.2.1998, σ. 1).
EL                                             1                                            EL